जहरीला दाना खाने से दस मोर मरे
मकराना | नूंदड़ागांव में शुक्रवार को जहरीला दाना खाने से दस मोरों की मौत हो गई। मामले के अनुसार शाम को लगभग पांच बजे गांव के गंगा नाडिया गोचर भूमि में मोर मरे पड़े थे। वहां से गुजर रहे ग्रामीणों ने छोटू दान को सूचना की इस पर वे ग्रामीणों के साथ मौके पर पहुंचे। उन्होंने इसकी सूचना वन कर्मियों को दी है। छोटू दान ने बताया कि पांच दिन पहले भी यहां पर आठ मोरों की जहरीला दाना खाने से मौत हो गई थी। बन बागरिया जाति के कुछ लोग मोरों का शिकार करने के लिए उन्हें जहरीला दाना डाल रहे थे। पांच दिन पूर्व हुई घटना में वनकर्मी जवानाराम ने दो मृत मोरों को बरामद कर उनका पोस्टमार्टम करवाया था जबकि छह मोर शिकारी लेकर चले गए। मृत मोरों के वहां पर अवशेष पड़े हुए थे। वनकर्मी ने वहां से जहरीला बाजरे का दाना भी बरामद किया था। उन्होंने पुलिस प्रशासन को मामले से अवगत करवा दिया है। इस मौके पर ग्रामीण नोलाराम, श्रीकिशन, झूमरलाल, बबलू सहित दर्जनों ग्रामीण मौके पर मौजूद थे।
bho_Deva hin_Deva